Teenage Mutant Ninja Turtles - Season 2 Vol. 09 - Turtles In Space | DVD | Buy Now | at Mighty Ape NZ
Teenage Mutant Ninja Turtles - Season 2 Vol. 09 - Turtles In Space
The Trouble With Triceratons Park and Sell Mossel BayHartenbos Directory | Hartenbos Motor Industry
Golden Oldie Vis en Skyfies Promosie Hartenbos Mosselbaai → Kleuters borrel | Netwerk24
Lede van die Roos-familie by die onderwyseresse en van die kleuters wat die crèche bywoon. Voor van links is Luician Cloete, Hailey Oncke, Denique van Neel, Aden October, Zoë Sas, Caden Johnson, Brody Engenlbrecht en Ava May. In die middel is Lee-Roy Williams, Aneleze Roos, Miquel Abrahams, Caleb Williams, Amber America, Kay-Lee Rosland, Mia van Schada en Anna-Marie Adams met Miliah Tobias op haar skoot. Agter is Maria Februarie, Quiwon Samuels, Tjuks Roos met Deno de Wee op sy skoot, Curwin Adonis en Lizzy Sas. Foto: Elmarine Anthony
Kleuters by Rust en Vrede-plaas langs die R44 het nou ’n nuwe crèche wat Maandag 9 September amptelik geopen is.
Die crèche is toegerus met drie klaskamers, ’n kombuis, ’n onderdak-sandput en ’n rekenaarkamer.
Een van die plaaseienaars, Tjuks Roos, sê Babbel & Krabbel is reeds in 1983 geopen toe ’n leegstaande huis vir hierdie doel ingerig is. “Die ou huis is heeltemal afgebreek en oorgebou sodat elke juffrou haar eie klaskamer het. Dit is nou baie meer funksioneel vir wat ons wil bereik. Kinders wat self in die crèche was, stuur nou ook hul kinders na die crèche. Ek en my vrou kon nie kinders hê nie, dus was dit ’n ideale manier om by ons plaasmense se kinders deur middel van opvoeding betrokke te wees.”
Die plaas is ’n vyfdegeslag-familieplaas met omtrent 100 inwoners.
Die bekende voormalige Springbok-rugbykaptein Paul Roos is op die plaas gebore waar Paul Roos Wyne deesdae geproduseer word.
Toe Tjuks Roos die plaas in die 1980’s oorneem, het hy verskeie projekte begin om die inwoners op te hef, waarvan die crèche een van daardie projekte was.
Sowat 280 kinders het al deur die crèche gegaan.
Roos het in 2013 besluit om twee wyne vry te stel waarvan al die winste wat uit die verkoop van die wyne gegenereer is, aan die opvoedkundige projekte op die plaas, insluitend die crèche, bestee sou word.
Tesame met die opening van die nuwe crèche en ander geriewe het Paul Roos Wyne ook ’n spesiale wyn genaamd Susan 2016 ter herdenking van Roos se eerste vrou wat ’n paar jaar gelede oorlede is, vrygestel. Sy was in 1983 instrumenteel in die opening van die crèche.